《别梯飙 其一》
宋代·林希逸

持钱老叟送公还，诧说吾侬好长官。曰雨曰旸三载里，如冰如雪一廉难。

新陂旧学镌碑去，瑞粟嘉禾入画看。截镫莫留休怅恨，此行要看触邪冠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。